31999D0816
L 316/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 ноември 1999 година
за адаптиране в съответствие с член 16, параграф 1 и член 42, параграф 3 на приложения II, III, IV и V към Регламент (EИО) № 259/93 на Съвета относно надзора и контрола върху превози на отпадъци в рамките на, за и от Европейската общност
(нотифицирано под номер C(1999) 3880)
(текст от значение за ЕИП)
(1999/816/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 259/93 на Съвета от 1 февруари 1993 г. относно надзора и контрола върху превози на отпадъци в рамките на, за и от Европейската общност (1), изменен с Регламент (ЕО) № 2408/98 на Комисията (2), и по-специално член 16, параграф 1 и член 42, параграф 3 от него,
като взе предвид Директива 75/442/ЕИО на Съвета от 15 юли 1975 г. относно отпадъците (3), изменена с Решение 96/350/ЕО на Комисията (4), и по-специално член 18 от нея,
(1)
като има предвид, че в съответствие с член 42, параграф 3 от Регламент (ЕИО) № 259/93 приложения II, III и IV е необходимо да бъдат адаптирани, за да отразят само тези промени, които вече са договорени по силата на механизма за преглед, прилаган от ОИСР;
(2)
като има предвид, че Съветът на ОИСР (5) е решил в рамките на механизма за преглед да промени зеления, жълтия и червения списък на отпадъци;
(3)
като има предвид, че е необходимо да се променят приложения II, III и IV към регламента, за да се отразят тези промени;
(4)
като има предвид, че приложение V към регламента обхваща в своята част 3 отпадъци от приложения III и IV;
(5)
като има предвид, че в съответствие с член 16, параграф 1 от Регламент (ЕИО) № 259/93, изменен с Регламент (ЕО) № 120/97 на Съвета (6), приложение V следва да бъде преразгледано и допълнително подходящо изменено;
(6)
като има предвид, че също е необходимо да се измени приложение V, част 3, за да се отразят в жълтия и червен списък на отпадъци промените, които са решени в рамките на механизма за преглед на ОИСР;
(7)
като има предвид, че за адаптирането на приложения II, III, IV и V към регламента Комисията е подпомагана от Комитета, учреден в съответствие с член 18 от Директива 75/442/ЕИО на Съвета от 15 юли 1975 г. относно отпадъците, както е изменена;
(8)
като има предвид, че мерките, предвидени в настоящото решение, са в съответствие със становището, изразено от горепосочения комитет,
ПРИЕ НАСТОЯЩОТО РЕШЕНИЕ:
Член 1
Приложения II, III, IV и V към Регламент (ЕИО) № 259/93 се заменят с приложенията към настоящото решение.
Член 2
Адресати на настоящото решение са държавите-членки.
Съставено в Брюксел на 24 ноември 1999 година.